b'\n_START_ARTICLE_\nAntislavizem\n_START_PARAGRAPH_\nAntislavizem je oblika rasizma, ki vklju\xc4\x8duje negativne predstave o Slovanih, npr. manjvrednostne predstave v primerjavi z drugimi ljudmi. Antislavizem je dosegel najvi\xc5\xa1ji vrh med drugo svetovno vojno, ko je nacisti\xc4\x8dna Nem\xc4\x8dija tretirala Slovane kot ni\xc5\xbejo raso in je na\xc4\x8drtovala ve\xc4\x8dino slovanske populacije etni\xc4\x8dno izbrisati. Zaradi take ideologije so bili Slovani naj\xc5\xa1tevil\xc4\x8dnej\xc5\xa1e \xc5\xbertve druge svetovno vojno.\n_START_SECTION_\nAlbanija\n_START_PARAGRAPH_\nNa za\xc4\x8detku 20. stoletja se je antislavizem raz\xc5\xa1iril v Albaniji med fran\xc4\x8di\xc5\xa1kanskimi menihi, ki so \xc5\xa1tudirali v Avstro-ogrski. Spremenili so nacionalne epe v literaturo, npr. Gjergi Fishta je spremenil Lahuta e Malc\xc3\xads, kjer je namesto borbe proti Turkom uporabil borbo proti Slovanom in s tem \xc5\xa1iril antislovanska \xc4\x8dustva . _NEWLINE_Albanska dru\xc5\xbebena elita je v tem \xc4\x8dasu s ponosom govorila: \xc2\xbbMi Albanci smo avtohtona rasa na Balkanu. Slovani so zavojevalci in imigranti, ki so pri\xc5\xa1li \xc5\xa1ele v\xc4\x8deraj iz Azije.\xc2\xab\n_START_SECTION_\nFa\xc5\xa1izem in nacizem\n_START_PARAGRAPH_\nMnogo Slovencev in Italijanov je med drugo svetovno vojno trpelo in umrlo zaradi hude podhranjenosti v italijanskem koncentracijskem tabori\xc5\xa1\xc4\x8du Rab. Antislavizem je bil raz\xc5\xa1irjen med italijanskem fa\xc5\xa1izmom in nem\xc5\xa1kem nacizmu \xc5\xbee pred drugo svetovno vojno na mejnih obmo\xc4\x8djih, kjer je bilo slovansko prebivalstvo. Benito Mussolini je imel Slovane za manjvredno in barbarsko raso. Slovane je videl kot gro\xc5\xbenjo Italiji zaradi svojih imperialisti\xc4\x8dnih te\xc5\xbeenj. _NEWLINE_Antislavizem je bil temeljnega pomena za nacizem. Adolf Hitler in nacisti\xc4\x8dna stranka sta imela Slovane za \xc2\xbbUntermenschen\xc2\xab, manjvredne ljudi, ki niso bili del vi\xc5\xa1je rase. Nekatere izjeme so bile med Slovani, ki bi jih po njihovem mnenju lahko germanizirali. Nem\xc5\xa1ki rasizem je slu\xc5\xbeil za nem\xc5\xa1ke imperialisti\xc4\x8dne in ozemeljske te\xc5\xbenje vzhodne Evrope, predvsem na Jugoslavijo, Poljsko in Rusijo. Nem\xc4\x8dija je imela na\xc4\x8drt Generalplan Ost, da bi bilo milijone Nemcev in drugih \xc2\xbbnem\xc5\xa1kih\xc2\xab\xc2\xa0naseljencev premaknjenih na zasedena ozemlja, medtem ko bi bilo domorodno prebivalstvo izseljeno, odstranjeno ali zasu\xc5\xbenjeno. Nacisti\xc4\x8dna politika je bila uni\xc4\x8diti, etni\xc4\x8dno odstraniti in zasu\xc5\xbenjiti ve\xc4\x8dino slovanske populacije. Svojo politiko so opustili zgolj do tistih medvojnih sodelujo\xc4\x8dih dr\xc5\xbeav, ki so pristopile k trojnemu paktu, Hrva\xc5\xa1ke in Bolgarije.\n_START_SECTION_\nGr\xc4\x8dija\n_START_PARAGRAPH_\nMnogo avtohtonih slovanskih imen je bilo heleniziranih, v preteklosti je bil prepovedan \xc2\xbbslovanski\xc2\xab\xc2\xa0jezik (makedon\xc5\xa1\xc4\x8dina in bolgar\xc5\xa1\xc4\x8dina).'